Den Vest-Sjællandske Avis, 1836-03-12
Nyeste Post-Efterretninger. Man erfarer fra Krakau under 29de Februar, at Senatspræsidenten Hr. Kasper Wieloglowski har taget sin Afsked paa Grund af Aldersdoms Svaghed, og at Senatoren Joseph Haller er indtil videre udnævnet til hans Eftermand. – Den 2den Marts spurgte Sir Stratford Canning forhenværende Ambassadeur i Konstantinopel, og som det lader til en stor Antagonisk af Rusland) Lord Palmersion i det engelske Underhuus, om han havde faaet Efterretning om Krakaus Okkupation af de tre østlige Magters Tropper; hvilket han ansaae for en Krænkelse af den 9de Artikel af den Wiener Traktat? Ministeren svarede: at en officiel Efterretning om Kra kaus Okkupation var ikke indløben; men vel om en Misforstaaelse imellem de tre Magters Residenter og denne Republiks Senat. Efter det første Blik paa Sagen synes vistnok denne Stads Okkupation at være en Krænkelse af Wiener-Traktaten; Regieringen vil derfor henvende sin Opmærksomhed derpaa. Forresten ere ingen videre politiske Forhandlinger forekomne i Underhuset, undtagen en Motion af Hr. Maclean imod Regieringens Politik med Hensyn til Spanien, som blev understøttet af Lord Mahon; men som der ikke kom noget ud af. O'Con nel gjorde Nar af de Torys, som idelig raabe paa Brud paa Konstitutionen i England, og erkære sig mod den konstitutionelle Regiering i Spanien, og som have gjort Orden, intet Pavedomme (nopopery), til deres Mundheld med Hensyn til de brittiske Øer, men tage den erkekatholske Don Karlos Partie i Spanien. Lord Palmersion giendrev ogsaa Motionen med Jronie. Over al denne meget unyttige Politiseren mødte Hr. Hume det Vanheld, at han slap i Søvn, da der nu blev begyndt at forhandles om en anden Materie, hvorved Pengesager bleve berørte, og Hr. Hume besidder, efter hans Ven O'Connels Vidnesbyrd, et Regnehoved af 50 Hestes Kraft, saa beklagede Sir Robert Peel, som nu var kommen til at føre Ordet, og som altid har et godt Øie til Husets Regnemester, at han just i dette Øieblik havde taget sig en Luur; dette voldte Latter; Hr. Hume vaagnede, gneed Øinene og sagde, at han var sovet ind over alt det Sir Robert Peel havde raisonneret hen i Veiret; men denne replicerede, at han havde kun talt i tre Minuter, saa at han havde nok taget Lord Palmerstons Tal for hans. - J Huset er forresten bleven forhandle om det engelske Tiendevæsen, og Jernbanevæsenet, som næsten gaaer over til et Sværmerie i England, da der spekuleres allevegne paa disse Baners Anlæggelse; det gaaer til det Utroelige (ogsaa fra alle Stater i Tydskland høres næsten ikke tale om andet end at anlægge Jernbaner og oprette RunkelsukkerFabriker) Den irlandske Korporations-Reform Bill bliver ligeledes forhandlet i Huset. Det er forhausende at erfare ved denne Sag, som ved saamange andre, hvilke umaadelige Uordener, hvilke uhyre Underslæb der have saalænge fundet Sted i et Land, hvor en fuldkommen Skrivefriehed har existeret i saamange Tider. At denne endnu ikke er ophørt kan sees af Bladet Times, som har ganske overgivet sig til de Torys Jnteresse, siger i Anledning af denne Bill: Vi ere i vor Samvittighed overbeviiste om, at hvorledes saa de Whigs have komporteret sig i de ældre Tider, saa ere dog de Ministre, som nu bære dette Navn, den haardeste moralske Forbandelse og den dybeste politiske Skiændsel, hvormed denne Nation har været hiemsøgt. Skrivefrækheden, er imidlertid kun farlig i monarkiske Stater, hvor Ansvaret falder paa Regenten; men ikke i konstitutionelle Stater, hvor det falder paa Folket selv men den demoraliserer dog en Nation, som derved svækkes i Agtelsen for det Sømmelige og det Ædle Følgerne deraf ville nok vise sig naar Englands Ulykkes=Stierne engang opgaaer for det, f. Ex. naar det mister sit Ostindien.